Obec Hontianske Moravce na podklade ust. § 6 zák. SNR č. 369/1990 Zb. o obecnom zriadení v znení neskorších predpisov a § 6 ods.2 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 28 ods.5 , § 49 ods.4 ,

§ 114 ods.6 , §116 ods.6 , § 140 ods.9,10 zákona č. 245/2008 Z.z. o výchove a vzdelávaní / školský zákon / a o zmene a doplnení niektorých zákonov vydáva  toto:

**Všeobecne záväzné nariadenie č. 3/2021**

**o určení výšky príspevku na čiastočnú úhradu nákladov v škole a školských zariadeniach ktorých zriaďovateľom je Obec Hontianske Moravce**

**Článok 1**

**Úvodné ustanovenie**

1/ Toto všeobecne záväzné nariadenie určuje výšku príspevkov na čiastočnú úhradu nákladov zákonných

zástupcov detí a žiakov, ktoré budú uhrádzať školám a školským zariadeniam v zriaďovateľskej

pôsobnosti Obce Hontianske Moravce.

2/ Týmto nariadením sa určuje nová výška a podmienky úhrady nasledovných príspevkov v školskej jedálni

a/ príspevok na čiastočnú úhradu nákladov v školskej jedálni pri ZŠ s MŠ.

**Článok 2**

**Príspevok za pobyt dieťaťa v materskej škole -nezmenené**

1/ Za pobyt dieťaťa v materskej škole prispieva zákonný zástupca na čiastočnú úhradu výdavkov materskej

školy mesačne na jedno dieťa sumou vo výške 12,00 EUR.

2/ Príspevok v materskej škole sa neuhrádza zo zákona za dieťa ktoré:

a/ má jeden rok pred plnením povinnej školskej dochádzky,

b/ ak zákonný zástupca dieťaťa predloží riaditeľovi ZŠ s MŠ doklad o tom, že je poberateľom dávky v

hmotnej núdzi a príspevkov k dávke v hmotnej núdzi,

c/ ktoré je umiestnené v zariadení na základe rozhodnutia súdu.

3 / Príspevok v materskej škole na základe rozhodnutia zriaďovateľa sa neuhrádza za dieťa, ktoré má

prerušenú dochádzku do materskej školy na viac ako tridsať po sebe nasledujúcich kalendárnych dní,

z dôvodu choroby alebo rodinných dôvodov preukázateľným spôsobom za čas prerušenej dochádzky.

4/ Príspevok v materskej škole na základe rozhodnutia zriaďovateľa sa neuhrádza za dieťa, ktoré

nedochádzalo do materskej školy v čase školských prázdnin alebo bola prerušená prevádzka materskej

školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný

zástupca pomernú časť určeného príspevku.

5/ Príspevok podľa odseku 1 tohto článku uhrádza zákonný zástupca dieťaťa vopred do 10. dňa

príslušného kalendárneho mesiaca. Po dohode so zákonným zástupcom dieťaťa – platiteľa sa môže

vyberať príspevok súhrne za viac mesiacov v príslušnom roku.

**Článok 3**

**Príspevok na čiastočnú úhradu nákladov na činnosť školského klubu detí -nezmenené**

1/ Na čiastočnú úhradu nákladov spojených s činnosťou školského klubu detí v základných školách prispieva

zákonný zástupca mesačne na jedného žiaka sumou 6,00 EUR.

2/ Zriaďovateľ základnej školy môže rozhodnúť o znížení alebo odpustení príspevku podľa ods. 1, ak

zákonný zástupca o to písomne požiada a predloží mu doklad o tom, že je poberateľom dávky v hmotnej

núdzi a príspevkov k dávke v hmotnej núdzi podľa osobitného predpisu.

3/ Pokiaľ zriaďovateľ základnej školy nevie zabezpečiť dve oddelenia ŠKD od 11.20 hod. do 16.00 hod. z organizačných a personálnych dôvodov, môže zákonnému zástupcovi udeliť zníženie poplatku na sumu

3eurá. Žiak sa zdržiava v školskom zariadení v popoludňajších hodinách v skrátenom čase prevádzky ŠKD a je nad ním vykonávaný dozor do prvého odchodu autobusu, alebo do skončenia vyučovania.

**Článok 4**

**Príspevok na čiastočnú úhradu nákladov v školskej jedálni**

1/ Školská jedáleň, ktorej zriaďovateľom je Obec Hontianske Moravce, poskytuje stravovanie deťom a

žiakom za úhradu nákladov, ktoré uhrádza zákonný zástupca (ďalej aj ako „ZZ“) vo výške

nákladov na nákup potravín podľa vekových kategórií stravníkov v nadväznosti na odporúčané

výživové dávky. Zákonný zástupca čiastočne prispieva na úhradu režijnýchnákladov na prevádzku

zariadenia školského stravovania

2/ Finančné pásma, stanovené Ministerstvom školstva, vedy, výskumu a športu Slovenskej

republiky, určujú náklady na nákup potravín na jedno jedlo podľa vekových kategórií

stravníkov a príspevok zákonného zástupcu dieťaťa a žiaka vo výške nákladov na nákup potravín.

3/ Príspevok, ktorý uhrádza zákonný zástupca dieťaťa (materskej školy, ďalej len „MŠ“) alebo žiaka

(základnej školy ďalej len „ZŠ“) na nákup potravín podľa vekových kategórií stravníkov je určený za

každý stravovací deň.

4/ Príspevok, ktorý uhrádza zákonný zástupca dieťaťa MŠ / žiaka ZŠ na režijné náklady je určený za

každý stravovací deň t.j. **0,15 €/**obed za každé dieťa,.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Veková skupina stravníkov | Desiata | Obed | Olovrant | Spolu | Réžie | **Stravný lístok celkom** | Dotácia na stravu | **Úhrada** |
| **stravník MŠ (2-6 rokov)** | 0,38 | 0,90 | 0,26 | **1,45** | 0,15 | **1,69** | 0,- | **1,69** |
| **stravník MŠ**  **(2-6 rokov)**  **-hmotná núdza** | 0,38 | 0,90 | 0,26 | **1,54** | 0,15 | **1,69** | 1,30 | **0,39** |
| **stravník ZŠ**  **I. stupeň** |  | 1,21 |  | **1,21** | 0,15 | **1,36** | 0 | **1,36** |
| Stravník ZŠ  I. stupeň-  hmotná núdza |  | 1,21 |  | 1,21 | 0,15 | 1,36 | 1,30 | 0,15 |
| **stravník ZŠ**  **II. stupeň** |  | 1,30 |  | **1,30** | 0,15 | **1,45** | 0 | **1,45** |
| **stravník ZŠ**  **II. stupeň-**  **hmotná núdza** |  | 1,30 |  | **1,30** | 0,15 | **1,45** | 1,30 | **0,15** |
|  |  |  |  |  |  |  |  |  |
| **Zamestnanci a iné fyzické osoby** |  | 1,41 |  |  | **1,59** | **2,93** |  | **2,93** |

**Článok 5**

**Príspevok na čiastočnú úhradu nákladov na činnosť v základnej umeleckej škole zriadenej pri ZŠ -nezmenené**

**1/ Za pobyt dieťaťa v základnej umeleckej škole prispieva zákonný zástupca na čiastočnú úhradu výdavkov**

**základnej umeleckej školy za jeden školský polrok na jedno dieťa, resp. žiaka za jednotlivé odbory**

**nasledovnou sumou:**

**- za výtvarný odbor vo výške 25,00 EUR**

**- za hudobný odbor / prípravné štúdium vo výške 20,00 EUR**

**- za hudobný odbor vo výške 35,00 EUR**

**2/ Príspevok v základnej umeleckej škole sa nemusí uhrádzať za dieťa resp. žiaka, ktorého zákonný zástupca predloží riaditeľovi ZŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi. Zriaďovateľ školy následne môže od poplatkov takéto dieťa resp. žiaka oslobodiť čiastočne, alebo úplne.**

**Článok 6**

**Záverečné ustanovenia**

1/ Všetky príspevky uvádzané v tomto nariadení sú splatné v lehotách určených riaditeľom ZŠ a príslušných

školských zariadení. Zákonný zástupca žiaka, ako aj iné dotknuté osoby sú povinné za týmto účelom zistiť

lehoty splatnosti jednotlivých príspevkov.

2/ Toto všeobecne záväzné nariadenie bolo schválené Obecným zastupiteľstvom v Hontianskych

Moravciach dňa .08.2021 uznesením č. /2021

3/ Toto všeobecne záväzné nariadenie nadobúda účinnosť od 15.08.2021.

4/ Dňom nadobudnutia účinnosti tohto VZN sa ruší a stráca účinnosť VZN č. 1/2020 **o určení výšky príspevku na čiastočnú úhradu nákladov v škole a školských zariadeniach ktorých zriaďovateľom je Obec Hontianske Moravce.**

Ing. Rudolf Gabryš

starosta obce

Vyvesené :

Schválené :